Üha suureneva konkurentsi tingimustes otsivad ettevõtted paremat efektiivsust mitte ainult tootmises, vaid ka majandusarvestuses. Inimese tööaja kokkuhoid on üks efektiivsuse tõstmise võti. Raamatupidaja tööaja kokkuhoidu pakub majandustarkvara, kus rutiinsed tööprotsessid on automatiseeritud.
#000000
Saime RAPIDis valmis tööaja kokkuhoidu pakkuva uue võimaluse – laekumata müügiarvete kohta ostjatele automaatselt saadetavad meeldetuletused. Raamatupidaja klikib nuppu Meeldetuletused ja tarkvara saadab ostjatele eelseadistatud tekstiga e-kirjad kõigi laekumata müügiarvete kohta.
#000001
Selleks, et saata kliendile e-kirjaga meeldetuletust laekumata arvest, peab kliendi kaardi Üldandmetesse sisestama e-posti aadressi. Kui ostja ettevõttes tegeleb arvete tasumisega üks kindel isik ja meeldetuletused peaks saatma just temale, mitte ettevõtte üldaadressile, siis lisage see isik kliendikaardi töölehele Kontaktisikud ja märkige isik linnukesega “Saada MT“.
#000004
Kõik raha laekumiste dokumendid peaksid olema eelnevalt imporditud (või käsitsi sisestatud).
Klikkige FINANTSI peamenüüs nuppu Kliendiandmik ja edasi aruande päises nuppu Meeldetuletused. Ekraanile kuvatakse nimekiri maksetähtaja ületanud müügiarvetest.
#000005
Kui olete veendunud saadetavate meeldetuletuste õigsuses, siis klikkige nuppu Saada meeldetuletused.
Rapid saadab ükshaaval igale kliendile, kellel on üks või rohkem maksetähtaja ületanud arvet, e-kirja Meeldetuletus 1 tekstiga, manusesse lisatakse müügiarve ja ka meeldetuletuse pdf-fail. Kui kliendile on seadistatud isik, kes tegeleb selles ettevõttes tasumata arvetega, siis saadetakse e-kiri selle isiku meiliaadressile. Ülejäänud juhtudel saadetakse kiri kliendi üldisele e-postiaadressile. Kui kliendil puudub Rapidis kliendikaardil meiliaadress, siis jääb meeldetuletus saatmata!
Kirjad saadetakse välja ajalise intervalliga, vastavalt meiliserverite reeglitele.
#000007
Kui on vaja kliendile ükshaaval meeldetuletusi saata, siis seda saab teha Kliendiandmikus ühe kliendi käivete töölehel.
#000012